Concorde

miniatura|250 px|Primu volu lu 2 di marzu 1969

Lu Concorde è n'apparecchiu supersònicu di fabbricazzioni anglo-francisi, ntra l'Aérospatiale e la British Aerospace, e fu unu dî dui supersònici di linia ô munnu cû Tupolev TU-144.

Lu 29 di nuvèmmiru 1962, si firmau un accordu ntra Sud Aviation (oggi "Aérospatiale") (Francia) e British Aircraft (oggi "British Aerospace") (Regnu Unitu) pi jùnciri li sforzi e arrivari a custruiri un apparecchiu supersònicu di trasportu.
Ntô 1963 l'apparecchiu novu pigghiau lu nomu di "Concorde" (Cuncordia). Lu mudelluzzu stàticu si prisintau ntô 1965 duranti lu 26èsimu "Saluni di l'Aeronàutica e dû Spazziu" a Le Bourget, n Francia.
Lu primu volu dû prutòtipu francisi abbinni lu 2 di marzu 1969, mentri lu 4 di nuvèmmiru 1970 vola pâ prima vota a velocitati Mach 2.

Lu Concorde trasìu ufficiarmenti n sirvizziu lu 21 di jinnaru 1976 chî linî Pariggi-Dakar-Rio de Janeiro e Londra-Bahrain; lu nuvèmmiru di l'annu doppu nizziaru li voli versu Nova York.

Lu 20 di aprili 1979 trasìu n sirvizziu l'ùrtimu Concorde pruduciutu.

Ô principiu, si pinzàu di custruìrinni un cintinaru e, nfatti, assai cumpagnìi aèrî si mìsiru n lista ppi accattàrilu, macari l'Alitalia pi l'Italia, ma li miricani cci boicottaru dicennu ca è troppu rumurusu e nquini, chiudennu li sô scali e facennu n modu di fari pèrdiri cuntratti.
Ma li dui guverni francisi e ngrisi obbligaru li sô cumpagnìi nazziunali a accattari armenu 10 apparecchi d'ognunu. Â fini, ni foru custruiuti sulu 16.

Duranti la sô vita opirativa, lu Concorde havi statu putagunista di nummarusi ncidenti comu la pèrdita dû timoni lu (14 di aprili 1989) o la scuperta di prubblemi a li ali di tutti 7 Concorde ngrisi lu (24 di giugnettu 2000). 

L'episodiu nigativu cchiù mpurtanti abbinni lu 25 di giugnettu 2000 quannu cascau, sùbbitu doppu lu dicollu di l'ariuportu Roissy-Charles De Gaulle di Pariggi, un apparecchiu di l'Air France cu 113 pirsuni a bordu. Tutti li passaggeri dû volu AF4590 mureru. Li ndaggini dìssiru di un pezzu mitàllicu pirdutu d'un apparecchiu miricanu ca fici scuppiari na gumma dû Concorde e misi focu ô muturi.
Cu sti fatti, British Airways e Air France dicìsiru di suspènniri timpuraniamenti li voli chi arricuminzaru poi lu 7 di nuvèmmiru 2001 pi tirminari difinitivamenti lu 30 di uttùviru 2003.

La granni àquila d'argentu fu n gradu di arrivari a Nova York tri uri prima rispettu a l'ura di partuta (grazzî ô jocu dî fusi urari) n quantu vulau a 2,2 voti la vilocitati dû sonu.

 Lijami di fora 
 Concorde Jet (situ cu forum)
 AF001 (situ cu forum)
 Concorde F-WTSA, apparecchiu di presérie francisi mustratu ô Musée Delta
 Situ dû club Concorde
 Concorde nta l'Enciclopedia n linia di l'aviazzioni
 Concorde ntâ stampa, dû 1965 ô 2003 (cchiù di 650 ducumenti)
 Lu situ di rifirenza supra lu Concorde
 Situ suprâ ricustruzzioni dû Concorde G-BBDG ô Brooklands Museum

Catigurìa:Aviazzioni